**Ministru kabineta rīkojuma projekta “Par Rīgas 1.medicīnas koledžas reorganizāciju” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par Rīgas 1.medicīnas koledžas reorganizāciju” (turpmāk – projekts) mērķis ir nodot Latvijas Universitātei kā aģentūru Izglītības un zinātnes ministrijas padotībā esošo Rīgas 1.medicīnas koledžu ar 2019.gada 1.jūliju. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts, pamatojoties uz:- Augstskolu likuma 11.panta otro daļu, saskaņā ar kuru lēmumu par valsts augstskolu un valsts koledžu likvidāciju un reorganizāciju pieņem Ministru kabinets pēc izglītības un zinātnes ministra vai attiecīgā nozares ministra ierosinājuma;- Valsts pārvaldes iekārtas likuma 15.panta trešās daļas 1.punktu, saskaņā ar kuru tiešās pārvaldes iestādi reorganizē, nododot to atvasinātai publiskai personai, – rezultātā iestāde turpina pastāvēt kā pastarpinātās pārvaldes iestāde; - Publiskas personas mantas atsavināšanas likuma 5.panta pirmo daļu, 42.panta pirmo daļu un 43.pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | [1] Saskaņā ar Ministru kabineta 2003.gada 16.septembra noteikumu Nr.528 “Izglītības un zinātnes ministrijas nolikums” 24.33. apakšpunktu Rīgas 1.medicīnas koledža (turpmāk – koledža) ir Izglītības un zinātnes ministrijas (turpmāk – ministrija) padotības iestāde.Koledža darbojas saskaņā ar Ministru kabineta 2007.gada 8.maija noteikumiem Nr.305 “Rīgas 1.medicīnas koledžas nolikums”.Koledža īsteno četras pirmā līmeņa profesionālās augstākās izglītības programmas. Studiju virzienā “Veselības aprūpe” (saskaņā ar Augstskolu likuma pārejas noteikumu 48.punktu (redakcijā, kas stāsies spēkā 2019.gada 1.janvārī) studiju virziens akreditēts līdz 2021.gada 31.decembrim) tiek īstenotas šādas studiju programmas:- pirmā līmeņa profesionālās augstākās izglītības programma “Māszinības” (kods: 41 723) ar profesionālo kvalifikāciju “māsa”, kurā 2017./2018.akadēmiskajā gadā studēja 193 studējošie;- pirmā līmeņa profesionālās augstākās izglītības programma “Ārstniecība” (kods: 41 721) ar profesionālo kvalifikāciju “vecmāte”, kurā 2017./2018.akadēmiskajā gadā studēja 70 studējošie;- pirmā līmeņa profesionālās augstākās izglītības programma “Ārstniecība” (kods: 41 721) ar profesionālo kvalifikāciju “ārsta palīgs”, kurā 2017./2018.akadēmiskajā gadā studēja 104 studējošie;- pirmā līmeņa profesionālās augstākās izglītības programma “Farmācija” (kods: 41 725) ar profesionālo kvalifikāciju “farmaceita asistents”, kurā 2017./2018.akadēmiskajā gadā studēja 307 studējošie.Koledža īsteno divas profesionālās vidējās izglītības programmas:- profesionālās vidējās izglītības programma “Zobārstniecība” (kods: 35b724001) ar iegūstamo profesionālo kvalifikāciju “zobu tehniķis”, kurā uz 2018.gada 12.septembri mācās 64 audzēkņi;- profesionālās vidējās izglītības programma “Zobārstniecība” (kods: 35b724001) ar iegūstamo profesionālo kvalifikāciju “zobārstniecības māsa”, kurā uz 2018.gada 12.septembri mācās 43 audzēkņi.Koledža īsteno piecas arodizglītības programmas:- arodizglītības programma ”Māszinības” (kods: 32a723001), kas īstenojama pēc pamatizglītības ieguves, ar iegūstamo profesionālo kvalifikāciju “māsas palīgs”, kurā uz 2018.gada 12.septembri mācās 60 audzēkņi;- arodizglītības programma ”Māszinības” (kods: 35a723001), kas īstenojama pēc vidējās izglītības ieguves, ar iegūstamo profesionālo kvalifikāciju “māsas palīgs”, kurā uz 2018.gada 12.septembri mācās 118 audzēkņi;- arodizglītības programma ”Zobārstniecība” (kods: 35a724001) ar iegūstamo profesionālo kvalifikāciju “zobārsta asistents”, kurā uz 2018.gada 12.septembri mācās 30 audzēkņi;- arodizglītības programma ”Sociālā aprūpe” (kods: 32a764011), kas īstenojama pēc pamatizglītības ieguves, ar iegūstamo profesionālo kvalifikāciju “aprūpētājs”;- arodizglītības programma ”Sociālā aprūpe” (kods: 35a764011), kas īstenojama pēc vidējās izglītības ieguves, ar iegūstamo profesionālo kvalifikāciju “aprūpētājs”.Koledža īsteno profesionālās pilnveides programmu “Zobārsta asistenta darba pamatprincipi” (kods: 30P72400).[2] Koledžas un Latvijas Universitātes stratēģiskā sadarbība integrācijas virzienā notiek vairāku gadu garumā. Koledža 2013.gadā izteica gatavību pievienoties Latvijas Universitātei, un 2014.gadā starp koledžu un Latvijas Universitāti tika noslēgts sadarbības līgums, kas paredz attīstīt un pilnveidot zinātnisko un akadēmisko sadarbību. Tajā pat gadā tika pieņemts Latvijas Universitātes Senāta lēmums Nr.127 atbalstīt koledžas iekļaušanu Latvijas Universitātes sastāvā aģentūras statusā, kā arī Augstākās izglītības padome lēma atbalstīt koledžas iekļaušanu Latvijas Universitātē. Par šo procesu tika informēta gan ministru prezidente L.Straujuma, gan veselības ministrs G.Belēvičs.Koledžas stratēģijā 2015. – 2020. gadam kā viens no mērķiem ir definēta sadarbība un ciešāka integrācija ar augstskolām, īpaši akcentējot stratēģisko sadarbību ar Latvijas Universitāti. Stratēģija tika saskaņota ministrijas veidotajā komisijā, kuras sastāvā ir iekļauts arī Veselības ministrijas pārstāvis, kā arī atbalstu koledžas attīstības stratēģijai pauda nozares profesionālās organizācijas un nozares darba devēji. Vienlaikus jāatzīmē, ka Ministru Kabinetā apstiprinātajos Veselības ministrijas plānošanas un attīstības dokumentos attiecībā uz veselības jomas izglītības attīstību primāri ir aktualizēti sistēmiskie jautājumi par kvalitatīvu cilvēkresursu sagatavošanu, neizvirzot konkrētus priekšlikumus veselības izglītības sistēmas institucionālā ietvara maiņai. Vienlaikus jāatzīmē, ka studiju programmu saturu reglamentētajās profesijās nosaka veselības nozares normatīvie akti, kā arī veicot studiju programmu ārējo novērtējumu licencēšanas un akreditācijas procesā, par studiju programmu satura atbilstību nozarei nepieciešamo speciālistu sagatavošanai atzinumu sniedz nozares sertificējošās institūcijas, līdz ar to izglītības satura ieviešana un ar to saistītās problēmas neizriet no institucionālās padotības. Rīkojuma projekts par koledžas pievienošanu Latvijas Universitātei ir pārdomāts, tas atbilst augstākās izglītības politikas mērķiem par resursu konsolidēšanu un fragmentācijas mazināšanu, kā arī nav pretrunā ar veselības jomas plānošanas un attīstības dokumentos ietverto redzējumu par izglītības attīstību veselības jomā.Koledžas reorganizācija noslēdz medicīnas koledžu reorganizācijas procesu, kas sākās 2010.gadā pakāpeniski izstrādājot katras medicīnas koledžas atbilstošāko integrācijas modeli. Koledžas integrācija Latvijas Universitātē ļaus efektīvi izmantot augstākās izglītības un zinātnes resursus, konsolidējot medicīnas studijām un zinātniskajai pētniecībai pieejamos resursus, paaugstinot studiju programmu kvalitāti un stiprinot to sasaisti ar zinātnisko pētniecību. Koledža pašreiz īsteno ļoti nelielu izglītības programmu skaitu: vienā studiju virzienā īsteno četras pirmā līmeņa profesionālās augstākās izglītības programmas. Profesionālās izglītības jomā koledžā ir astoņas izglītības programmas. Šāda struktūra neatbilst politikas mērķim veidot studējošo un mācībspēku, kā arī izglītības programmu skaita ziņā ietilpīgus studiju virzienus, kas nodrošina secīgu studiju līmeņu apguvi no pirmā līmeņa profesionālās augstākās izglītības līdz doktorantūrai, nodrošinot sinerģiju arī ar profesionālās izglītības jomu. Universitātēm, ņemot vērā Augstskolu likuma 3.panta trešajā daļā noteikto, nevajadzētu īstenot pirmā līmeņa profesionālās augstākās izglītības programmas, līdz ar to lai nodrošinātu secīgu studiju līmeņu apguvi universitātēm nepieciešams sadarboties ar koledžām. Koledžas integrācija dos iespēju attīstīt esošos studiju virzienus Latvijas Universitātē, paplašinot piedāvāto studiju programmu klāstu, nodrošinot lielāku studējošo skaitu un stiprinot akadēmiskā personāla kompetenci. Integrācija ļaus koledžai turpināt arī profesionālo izglītības programmu īstenošanu, izmantojot Latvijas Universitātes resursus, tai skaitā ciešāk sadarboties ar Latvijas Universitātes Paula Stradiņa medicīnas koledžu un Latvijas Universitātes Rīgas medicīnas koledžu.Latvijas Universitāte, pārņemot koledžu:1) sekmēs koledžas personāla kvalifikācijas izaugsmi, iesaistot kopīgā studiju metodiskajā un zinātniskajā darbībā ar Latvijas Universitātes darbiniekiem; nepieciešamības gadījumā deleģēs Latvijas Universitātes akadēmisko personālu koledžas studiju kursu docēšanai;2) izmantos esošās iestrādes, lai paplašinātu studējošo bāzi un nostiprinātu sadarbību ar profesionālajām organizācijām farmācijā, kā arī nodrošinātu koledžas pirmā līmeņa profesionālās augstākās izglītības studiju programmu saskaņošanu, lai veicinātu studiju turpināšanu Latvijas Universitātes farmācijas bakalaura studiju programmās;3) restrukturēs zobārstniecības studiju programmu Latvijas Universitātē, izmantojot koledžas iestrādes zobārstniecības palīgprofesijās un Latvijas Universitātes kompetenci materiālzinātnē un modelēšanā, lai novērstu zobārstniecības profesionālās studiju programmas dublēšanos ar Rīgas Stradiņa universitātes studiju programmu;4) saskaņos koledžas māszinību un ārsta palīgu studiju programmu saturu ar Latvijas Universitātes Rīgas medicīnas koledžas un Latvijas Universitātes P.Stradiņa medicīnas koledžas analogām studiju programmām, nodrošinot studiju programmu īstenošanas efektivitātes un kvalitātes uzlabošanu;5) izmantos Latvijas Universitātes filiāļu tīklu, lai sniegtu koledžas profilam atbilstošus medicīniskā personāla pārkvalificēšanas un kvalifikācijas celšanas pakalpojumus Latvijas novados;6) novērsīs trūkumus koledžas administratīvās un saimnieciskās darbības organizācijā.Ievērojot iepriekšminēto, projekts paredz ar 2019.gada 1.jūliju reorganizēt ministrijas padotībā esošo valsts izglītības iestādi, Rīgas 1.medicīnas koledžu, nododot to atvasinātai publiskai personai: Latvijas Universitātei. No projekta izriet, ka koledža turpina pastāvēt kā Latvijas Universitātes aģentūra “Latvijas Universitātes Rīgas 1.medicīnas koledža” (turpmāk – aģentūra).Ir saņemts Latvijas Universitātes Senāta 2018.gada 8.janvāra lēmums Nr.168, kurā Latvijas Universitāte piekrīt pārņemt koledžu aģentūras statusā un pārņemt ar koledžas pārņemšanu saistītos nekustamos īpašumus, turpmākai izglītības funkciju nodrošināšanai.Saskaņā ar projektā paredzēto koledžas īstenotās izglītības programmas, koledžas funkcijas, tiesības, saistības, prasības, finanšu līdzekļus, bilancē esošo kustamo mantu, lietvedību un arhīvu attiecībā uz minētajām mācību programmām pārņems aģentūra, kurai tās nodos Latvijas Universitāte.Saskaņā ar Augstskolu likuma 11.panta otro daļu ir saņemts Augstākās izglītības padomes 2018.gada 22.oktobra atzinums Nr.1.10/25, kurā Augstākās izglītības padome norāda, ka atbalsta Rīgas 1.medicīnas koledžas pievienošanu Latvijas Universitātei un uzskata, ka tā ir lietderīga.[3] Darbības programmas “Izaugsme un nodarbinātība” 8.1.4.specifiskā atbalsta mērķa “Uzlabot pirmā līmeņa profesionālās augstākās izglītības STEM, tajā skaitā medicīnas un radošās industrijas, studiju mācību vidi koledžās” (turpmāk – 8.1.4.SAM) ietvaros koledža īsteno Eiropas Reģionālās attīstības fonda projektu “STEM izglītības programmu infrastruktūras modernizēšana Rīgas 1. medicīnas koledžā” Nr. 8.1.4.0/17/I/003 no 2017.gada 1.oktobra līdz 2019.gada 31.martam. Ievērojot minēto, Eiropas Reģionālās attīstības fonda projekta ieviešanas beigu datums iestājas pirms koledžas reorganizācijas 2019.gada 1.jūlijā. Aģentūras darbības tiesiskais pamats ir Augstskolu likums, Profesionālās izglītības likums, Publisko aģentūru likums, aģentūras nolikums un citi normatīvie akti. Koledžas darbības mērķis arī pēc reorganizācijas īstenošanas būs sniegt personām iespēju iegūt izglītību modernizētajās deviņās STEM izglītības programmās: tostarp četrās pirmā līmeņa profesionālās augstākās izglītības programmās, divās profesionālās vidējās izglītības programmās un trīs arodizglītības programmās izglītības tematiskajā jomā “Veselības aprūpe”. Ievērojot minēto, finansējuma saņēmēja juridiskā statusa maiņas rezultātā finansējuma saņēmējs joprojām atbildīs tiem pašiem nosacījumiem, kas noteikti Ministru kabineta 2016.gada 9.augusta noteikumos Nr.533 “Darbības programmas “Izaugsme un nodarbinātība” 8.1.4. specifiskā atbalsta mērķa “Uzlabot pirmā līmeņa profesionālās augstākās izglītības STEM, tajā skaitā medicīnas un radošās industrijas, studiju mācību vidi koledžās” īstenošanas noteikumi” (turpmāk – 8.1.4. SAM MK noteikumi) un projekta iesnieguma vērtēšanas kritērijos, un neietekmēs projekta ilgtspēju, ņemot vērā, ka aģentūra turpinās īstenot projekta ietvaros modernizētās STEM izglītības programmas un mācību procesa īstenošanai turpinās izmantot projekta ietvaros modernizētās telpas un aprīkojumu Tomsona ielā 37, Rīgā.Līdz ar reorganizāciju 8.1.4. SAM MK noteikumos būs jāmaina finansējuma saņēmēja nosaukums, kas izriet no koledžas reorganizācijas ietvaros iegūtā juridiskā statusa.[4] Plānots, ka projekta izpildes rezultātā tiks nodrošināta lielāka augstākās izglītības resursu koncentrācija, nodrošinot augstākas resursu koplietošanas iespējas, efektīvāku izglītības institūciju pārvaldību un augstāku izglītības pakalpojumu kvalitāti.Koledžas reorganizācija neskar izglītojamo tiesības uz izglītību.Aģentūra turpinās īstenot koledžas izglītības programmas un pārņems izglītojamos, darbiniekus un pedagoģisko personālu, koledžas bilancē esošo kustamo mantu un finanšu līdzekļu atlikumu.[5] Projekts uzdod ministrijai līdz 2018.gada 1.decembrim izveidot koledžas reorganizācijas komisiju, iekļaujot tajā koledžas, ministrijas un Latvijas Universitātes pārstāvjus. Reorganizācijas komisijai uzdots veikt koledžas materiālo un finanšu līdzekļu inventarizāciju, sastādīt slēguma bilanci, noteikt kustamās mantas vērtību un saistību apjomu, kā arī nodrošināt koledžas mantas, arhīva un lietvedības nodošanu Latvijas Universitātei, kas to pēc tam nodos aģentūrai. Koledžas reorganizācijas komisija nodrošinās sekmīgu koledžas reorganizācijas procesa norisi.[6] Projekts paredz ministrijai sagatavot un izglītības un zinātnes ministram līdz 2019.gada 1.maijam iesniegt Ministru kabinetā ar koledžas reorganizāciju saistītos tiesību aktu projektus, proti, Ministru kabineta noteikumu projektus par grozījumiem Ministru kabineta 2007.gada 8.maija noteikumos Nr.305 “Rīgas 1.medicīnas koledžas nolikums” un par Ministru kabineta 2013.gada 17.septembra noteikumu Nr.850 “Rīgas 1.medicīnas koledžas maksas pakalpojumu cenrādis” atzīšanu par spēku zaudējušiem. Vienlaikus nepieciešams veikt grozījumus Ministru kabineta 2003.gada 16.septembra noteikumos Nr.528 “Izglītības un zinātnes ministrijas nolikums”, svītrojot 24.33.apakšpunktu, kurā minēta ministrijas padotībā esošā Rīgas 1.medicīnas koledža.Grozījumus nepieciešams veikt arī 8.1.4.SAM MK noteikumu 12.7., 15.7. un 16.7.apakšpunktā, lai minētajos apakšpunktos koledža tiktu saukta atbilstoši tās jaunajam nosaukumam.[7] Atbilstoši projektam koledžas reorganizācijas rezultātā tai lietojumā nodotos nekustamos īpašumus izmantos Latvijas Universitāte, līdz ar to paredzēta to nodošana bez atlīdzības Latvijas Universitātes īpašumā.Valsts nekustamais īpašums (nekustamā īpašuma kadastra Nr.0100 024 0222) Tomsona ielā 37, Rīgā, sastāv no zemes vienības 1,4765 ha platībā (zemes vienības kadastra apzīmējums 0100 024 0222) un divām būvēm (būvju kadastra apzīmējumi 0100 024 0222 002 un 0100 024 0222 006).Valsts nekustamais īpašums (nekustamā īpašuma kadastra Nr.0100 024 2058) Tomsona ielā 39, Rīgā, sastāv no zemes vienības 1459 m2 platībā (zemes vienības kadastra apzīmējums 0100 024 2058).Valsts nekustamais īpašums (nekustamā īpašuma kadastra Nr.0100 524 0040) Tomsona ielā 39, Rīgā, sastāv no būves (būves kadastra apzīmējums 0100 024 2058 001).Atbilstoši Ministru kabineta 2003.gada 16.septembra noteikumu Nr.528 “Izglītības un zinātnes ministrijas nolikums” 24.19.apakšpunktam Latvijas Universitāte ir ministrijas padotībā esoša augstākās izglītības iestāde. Pamatojoties uz Latvijas Universitātes Satversmes (apstiprināta ar 1998.gada 5.februāra likumu “Par Latvijas Universitātes Satversmi”) 1.2.punktu un Augstskolu likuma 7.panta pirmo daļu, Latvijas Universitāte ir atvasināta publiska persona. Pamatojoties uz Augstskolu likuma 76.panta pirmo daļu un otrās daļas 4.punktu Latvijas Universitātei var piederēt nekustamais īpašums.Eiropas Komisijas sagatavotā dokumenta “Komisijas paziņojums par valsts atbalsta jēdzienu saskaņā ar Līguma par Eiropas Savienības darbību 107.panta 1.punktu” (turpmāk – Komisijas paziņojums) 28.punktā ir noteikts, ka saskaņā ar judikatūru valsts izglītības sistēmas ietvaros nodrošinātā valsts izglītība, ko finansē un uzrauga valsts, var tikt uzskatīta par nesaimniecisko darbību. Savukārt Komisijas paziņojuma 203.punktā ir noteikts, ka, ja infrastruktūru nav paredzēts izmantot komerciāli, tās publiskajam finansējumam valsts atbalsta noteikumi principā nav piemērojami. Tas attiecas, piemēram, uz tādu vispārējo infrastruktūru, kura tiek izmantota darbībām, ko parasti veic valsts, īstenojot savu publisko varu, kas nav saistīta ar preču un pakalpojumu piedāvāšanu tirgū. Savukārt Komisijas paziņojuma 205.punkts nosaka, ka, ja infrastruktūru izmanto gan saimnieciskajai, gan nesaimnieciskajai darbībai, valsts atbalsta noteikumi publiskajam finansējumam ir piemērojami tikai tiktāl, cik tas sedz ar saimniecisko darbību saistītās izmaksas. Vienlaikus Komisijas paziņojuma 207.punkts paredz, ka, ja jaukta izmantojuma gadījumā infrastruktūru izmanto, galvenokārt, tikai nesaimnieciskajai darbībai, valsts atbalsta noteikumi uz attiecīgo finansējumu var vispār neattiekties ar nosacījumu, ka saimnieciskā darbība ir vienīgi papildinoša, t.i., šī darbība ir tieši saistīta ar infrastruktūras ekspluatāciju un tai nepieciešama, vai cieši saistīta ar tās galveno nesaimniecisko izmantojumu. Papildinošās saimnieciskās darbības apjomam ir jāpaliek ierobežotam attiecībā pret infrastruktūras jaudu un šajā kontekstā infrastruktūras saimniecisko izmantojumu var uzskatīt par papildinošu, ja šai darbībai ik gadu atvēlētā jauda nepārsniedz 20% no infrastruktūras kopējās gada jaudas.Saskaņā ar Eiropas Komisijas skaidrojumu atbalsts infrastruktūrai, kuru izmanto, galvenokārt, tikai nesaimnieciskajai darbībai (piemēram, izglītības un zinātnes funkciju īstenošanai), neietekmē tirdzniecību starp dalībvalstīm, ja infrastruktūrā tiek veikta papildinoša saimnieciska darbība ierobežotā apmērā. Eiropas Komisija arī skaidro, ka infrastruktūras saimniecisko izmantojumu var uzskatīt par papildinošu, ja šīs darbības ikgadējā jauda nepārsniedz 20 % no infrastruktūras kopējās gada jaudas.Ievērojot to, ka projekta 5.punktā minētos nekustamos īpašumus Latvijas Universitāte turpinās izmantot izglītības funkciju veikšanai, kā arī to, ka saimnieciskā darbība tajā tiks realizēta ierobežotā apmērā, projekta 5.punktā minēto nekustamo īpašumu nodošana Latvijas Universitātes īpašumā nav kvalificējama kā komercdarbības atbalsts un uz to nav attiecināms komercdarbības atbalsta regulējums.Visi ienākumi no Latvijas Universitātes īstenotās saimnieciskās darbības, tajā skaitā, objektu iznomāšanas tiks novirzīti Latvijas Universitātes nesaimnieciskajai darbībai un īpašumā nodoto nekustamo īpašumu uzturēšanai.Ministrija aicinās Latvijas Universitāti reizi gadā sniegt informāciju par saimnieciskās darbības proporcijas (20%) ievērošanu, lai Latvijas Universitātes darbība tās īpašumā nodotajos nekustamajos īpašumos amortizācijas periodā nepārvēršas par saimniecisku darbību, tādejādi nodrošinot komercdarbības atbalsta nosacījumu ievērošanu.Veicot valsts nekustamo īpašumu īpašuma tiesību maiņu zemesgrāmatā, vienlaicīgi zemesgrāmatā tiks izdarīta atzīme, ka īpašuma tiesības nostiprinātas uz laiku, kamēr Latvijas Universitāte nodrošina projekta 5.punktā minēto funkciju veikšanu un atzīme par aizliegumu atsavināt nekustamos īpašumus un apgrūtināt tos ar hipotēku. Minēto aizliegumu apgrūtināt nekustamos īpašumus ar hipotēku nepiemēro, ja nekustamie īpašumi tiek ieķīlāti par labu valstij (Valsts kases personā), lai saņemtu Eiropas Savienības fondu atbalstu.Gadījumā, ja iestājas projekta 7.punktā minētais nosacījums, Latvijas Universitātei ir pienākums nekustamos īpašumus bez atlīdzības nodot valsts īpašumā.Izvērtējot Eiropas Savienības struktūrfondu un Kohēzijas fonda vadības jomu reglamentējošajos normatīvajos aktos, kā arī Eiropas Parlamenta un Padomes Regulas (ES) Nr.1303/2013 ( 2013.gada 17.decembris ), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006, 71.pantā noteiktos finansējuma saņēmēja pienākumus un projektu atbalstāmo darbību ilguma nosacījumus un ievērojot to, ka nododot koledžas lietojumā esošos nekustamos īpašumus Latvijas Universitātes īpašumā, tie arī turpmāk tiks izmantoti tikai izglītības funkciju nodrošināšanai, kā arī neradīs nepamatotas priekšrocības attiecībā pret citām privātajām vai publiskajām juridiskajām personām, nav konstatējami tiesiski šķēršļi koledžai lietojumā nodoto nekustamo īpašumu nodošanai Latvijas Universitātes īpašumā.[8] Projekts nosaka, ka ar reorganizāciju saistītie izdevumi tiek segti no ministrijas budžeta programmas 03.00.00 “Augstākā izglītība” apakšprogrammā 03.11.00 “Koledžas” un budžeta programmas 02.00.00 “Profesionālās izglītības mācību iestādes” apakšprogrammā 02.01.00 “Profesionālās izglītības programmu īstenošana” koledžai pieejamajiem valsts budžeta līdzekļiem 2019.gadam. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija, koledža, Latvijas Universitāte. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Universitāte, koledžas darbinieki, t.sk. pedagogi, kas turpinās strādāt, un izglītojamie, kuri turpinās iegūt izglītību reorganizācijas rezultātā izveidotajā aģentūrā.Izglītojamo vecāki, institūcijas un organizācijas, kuras sniedz atbalstu iestādēm izglītības procesa nodrošināšanā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2018. gads** | Turpmākie trīs gadi (euro) |
| **2019** | **2020** | **2021** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 2 903 238 | 0 | 2 903 238 | -102 177 | 2 903 238 | -204 378 | -204 378 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2 903 238 | 0 | 2 903 238 | -102 177 | 2 903 238 | -204 378 | -204 378 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 2 903 238 | 0 | 2 903 238 | -102 177 | 2 903 238 | -204 378 | -204 378 |
| 2.1. valsts pamatbudžets | 2 903 238 | 0 | 2 903 238 | -102 177 | 2 903 238 | -204 378 | -204 378 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme |  |  |  |  |  |  |  |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |  |  |
| 5. Precizēta finansiālā ietekme | X |  | X |  | X |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Vidēja termiņa budžeta ietvarā 2019., 2020. un 2021.gadam apakšprogrammā 02.01.00 “Profesionālās izglītības programmu īstenošana” koledžai plānoti pamatbudžeta ieņēmumi un izdevumi 1 313 113 *euro,* tajā skaitā valsts budžeta dotācija no vispārējiem ieņēmumiem 1 292 089 *euro*, ieņēmumi no maksas pakalpojumiem un citi pašu ieņēmumi 21 024 *euro*. Apakšprogrammā 03.11.00 ”Koledžas” plānoti pamatbudžeta ieņēmumi un izdevumi 1 590 125 *euro,* tajā skaitā valsts budžeta dotācija no vispārējiem ieņēmumiem 1 406 771 *euro*, ieņēmumi no maksas pakalpojumiem un citi pašu ieņēmumi 183 354 *euro*.Tā kā ar 2019.gada 1.jūliju paredzēts reorganizēt koledžu, nododot to atvasinātai publiskai personai – Latvijas Universitātei, samazināsies plānotie pamatbudžeta ieņēmumi no maksas pakalpojumiem un citi pašu ieņēmumi un attiecīgi no tiem segtie izdevumi (jo atvasinātu publisku personu ieņēmumi no maksas pakalpojumiem un citi pašu ieņēmumi netiek plānoti valsts pamatbudžetā) - 2019.gada sešos mēnešos par 102 177 *euro*, turpmākajos gados par 204 378 *euro*. Koledžas reorganizācijas process neradīs ietekmi uz dotācijas no vispārējiem ieņēmumiem apmēru, jo koledžas funkcijas pilnībā pārņem un turpina īstenot aģentūra. Latvijas Universitātei radīsies papildu izdevumi, kas saistīti ar īpašuma tiesību uz projekta 5.punktā minēto valsts nekustamo īpašumu nostiprināšanu zemesgrāmatā. Minētos izdevumus Latvijas Universitāte segs tās apstiprinātā budžeta ietvaros. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Projekta īstenošana 2019.gadā un turpmākajos gados tiks nodrošināta ministrijai piešķirto valsts budžeta līdzekļu ietvaros  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ir nepieciešams izdarīt grozījumu Ministru kabineta 2003.gada 16.septembra noteikumos Nr.528 “Izglītības un zinātnes ministrijas nolikums”, svītrojot 24.33.apakšpunktu, kurā minēta ministrijas padotībā esošā Rīgas 1.medicīnas koledža.Ir nepieciešams izdarīt grozījumus Ministru kabineta 2007.gada 8.maija noteikumos Nr.305 “Rīgas 1.medicīnas koledžas nolikums” un atzīt par spēku zaudējušiem Ministru kabineta 2013.gada 17.septembra noteikumus Nr.850 “Rīgas 1.medicīnas koledžas maksas pakalpojumu cenrādis”.Ir nepieciešams izdarīt grozījumus Ministru kabineta 2016.gada 9.augusta noteikumu Nr.533 “Darbības programmas “Izaugsme un nodarbinātība” 8.1.4.specifiskā atbalsta mērķa “Uzlabot pirmā līmeņa profesionālās augstākās izglītības STEM, tajā skaitā medicīnas un radošās industrijas, studiju mācību vidi koledžās” īstenošanas noteikumi” 12.7., 15.7. un 16.7.apakšpunktā, lai minētajos apakšpunktos koledža tiktu saukta atbilstoši tās jaunajam nosaukumam. Izpildes termiņš iepriekšminēto normatīvo aktu sagatavošanai ir 2019.gada 1.maijs. |
| 2. | Atbildīgā institūcija | Ministrija. |
| 3. | Cita informācija | Nav. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Koledža 2017.gada 7.novembrī lūdza virzīt tās pievienošanu Latvijas Universitātei. Minēto koledžas vēstuli ir parakstījusi gan koledžas padomes priekšsēdētāja, gan koledžas direktore. Līdz ar to koledžas personāls atbalsta koledžas reorganizāciju.Latvijas Universitātes Senāta 2018.gada 8.janvāra lēmums apliecina Latvijas Universitātes piekrišanu koledžas pievienošanai. |
| 2. | Sabiedrības līdzdalība projekta izstrādē | Koledža ar 2017.gada 7.novembra vēstuli lūdza virzīt tās pievienošanu Latvijas Universitātei aģentūras statusā. |
| 3. | Sabiedrības līdzdalības rezultāti | Ņemot vērā koledžas lūgumu un Latvijas Universitātes Senāta lēmumu, ir sagatavots rīkojuma projekts, kas paredz koledžas pievienošanu Latvijas Universitātei aģentūras statusā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, koledža, Latvijas Universitāte. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiek plānots reorganizēt ministrijas padotībā esošo koledžu, nododot to atvasinātai publiskai personai: Latvijas Universitātei. Koledža turpinās pastāvēt kā Latvijas Universitātes aģentūra “Latvijas Universitātes Rīgas 1.medicīnas koledža”.Saskaņā ar rīkojuma projekta 2.punktā noteikto aģentūra pārņems reorganizētās koledžas izglītības programmas, funkcijas, tiesības, saistības, prasības, finanšu līdzekļus, bilancē esošo kustamo mantu, ar mācību turpināšanu saistītos lietvedības dokumentus, uz laiku glabājamos lietvedību dokumentus un Eiropas Savienības fondu projektu dokumentus.Koledžas reorganizācija neradīs ietekmi uz cilvēkresursiem. |
| 3. | Cita informācija | Nav. |

Iesniedzējs:

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

L.Upīte, 67047816

Linda.Upite@izm.gov.lv